સાંઇ મંદિર સવારે 4 વાગે ખુલી જાય છે. મંગળા આરતી સવારે 5 વાગે થાય છે. ત્યારબાદ સવારે 5.40થી શ્રદ્ધાળુઓ માટે દર્શન ખુલ્લા મુકવામાં આવે છે. આ દરમિયાન બપોરનાં સમયે 12 વાગે અને સાંજે સૂર્યાસ્ત પછી આરતી થાય છે. રાત્રે 10.30 વાગ્યે દિવસની અંતિમ આરતી પછી એક શૉલ સાંઈની વિશાળ મૂર્તિની આસપાસ લપેટવામાં આવે છે અને સાંઈને રુદ્રાક્ષની માળા પહેરાવવામાં આવે છે. તેના પછી મૂર્તિની નજીક એક ગ્લાસ પાણી રાખવામાં આવે છે અને પછી મચ્છરદાની લગાવવામાં આવે છે. રાત્રે 11.15 વાગ્યે મંદિરના પટ બંધ કરવામાં આવે છે. ઉલ્લેખનીય છે કે સાંઇ બાબાનું આ મંદિર 7 એકર જમીનમાં ફેલાયેલું છે. બાબાએ તેમનો મોટાભાગનો સમય શિરડીના દ્વારકા માઇમાં વિતાવ્યો છે, જ્યાં તેમના દ્વારા વપરાયેલી વસ્તુઓનો સંગ્રહ કરવામાં આવ્યો છે.